ผมเครียดกังวล นอนไม่หลับ ไปพบ ให้ยา alprazolam มา 30 เม็ด และยา amitryp มาทาน ได้ 1 สัปดาห์แล้ว อาการดีขึ้นครับ ผมเลยหยุดทาน มาได้ 2 วัน แล้ว อยากทราบว่าหยุดได้ หรือเปล่า หรือต้องทานจนหมด หรือเฉพาะตอนมีอาการ กลัวว่าจะติดยาครับ
สวัสดีค่ะ ยา alprazolam เป็นยาที่มีฤทธิ์ในการกดระบบประสาทอ่อนๆ ทำให้ช่วยในการนอนหลับและผ่อนคลายกล้ามเนื้อได้โดยควรใช้ยาภายใต้การดูแลของแพทย์ เป็นยาที่ใช้เฉพาะเมื่อมีอาการเท่านั้น หากสามารถนอนหลับได้ตามปกติแล้ว ไม่มีความจำเป็นต้องใช้ยาต่อเนื่อง หรือใช้ยาทุกวันอีก เพราะอาจทำให้มีอาการติดยาคือต้องใช้ยาในการช่วยนอนตลอด และหากใช้ติดต่อกันนานๆ อาจจะหยุดยาได้ยาก เพราะอาจทำให้มีอาการถอนยา เช่นนอนไม่หลับ กระสับกระส่ายได้ ยกเว้นแพทย์ระบุว่าต้องการให้กินต่อเนื่อง เพื่อหวังผลในการรักษาอื่นๆเช่น รักษาภาวะวิตกกังวล เป็นต้นส่วนยา amitryptyline เป็นยาที่ใช้ระงับอาการปวดปลายประสาทและมีฤทธิ์ช่วยนอนเช่นกัน เป็นยาที่อาจจะต้องกินในระยะยาว แนะนำการกินต่อไปก่อน จนกว่าจะพบแพทย์ครั้งถัดไป